फिर कौरवों की फौज में मौजूद दुर्योधन ने आदेश दिया कि द्रौपदी के कपड़े उतारे जायें. उत्साहित दुःशासन को यह भी भान नहीं रहा कि राज सुशासन का है. कपड़े उतारे नहीं फाड़ डाले गये. द्रौपदी ने कातर हृदय से कृष्ण को बुलाया होगा, लोगों से अपील भी की होगी, पुलिस की तरफ भी उम्मीद की निगाह डाली होगी. मगर कहीं कृष्ण नहीं थे, कौरवों की सभा में या तो दुःशासन थे या भीष्म पितामह. द्रौपदी इस बार नंगी हो गयी.